Thulaganyo e ntšha ya go dira dilo ya kwa Bethele e ne e itumedisa. Ka sekai, diaparo tsa rona di ne di nna mo llaeng e seng mo bekeng, mme re ne re kopanela le phuthego e le nngwe. Kwantle ga go bereka mo tirong e ke neng ke e abetswe, ka metlha ke ne ke itumelela go tsamaisa batho ba ba tlileng go bona Bethele. Ke ne ke ba tlhalosetsa tiro e e dirwang mo Bethele, ke utlwa dikakgelo tsa bakaulengwe ba ba etileng, ke bo ke araba le dipotso tsa bone. 4 Gape Jehofa o ne a kgothatsa batho ba gagwe e le setlhopha. Fa Bajuda ba ne ba le kwa botshwarwa kwa Babelona, Jehofa o ne a ba kgothatsa jaana: “O se ka wa boifa, gonne ke na le wena. O se ka wa leba kwa le kwa, gonne ke Modimo wa gago. Ke tla go thatafatsa. Ke tla go thusa tota. Ruri ke tla go ngangatlela ka thata ka seatla sa me sa moja sa tshiamo.” (Isa. 41:10) Moragonyana, Jehofa o ne a kgothatsa Bakeresete ba bogologolo mme le rona gompieno o a re kgothatsa.—Bala 2 Bakorintha 1:3, 4.